open-index/open-wikipedia-markdown huggingface dataset:
Dimitars Berbatovs

**Dimitars Ivanovs Berbatovs** (; dzimis  Blagovgradā, Bulgārijā) ir  bijušais profesionālais bulgāru futbolists, spēlēja uzbrucēja pozīcijā, bija Bulgārijas futbola izlases dalībnieks.

Karjeru uzsāka dzimtās pilsētas klubā *[[FC Pirin Blagoevgrad|Pirin Blagoevgrad]]*, taču 17 gadu vecumā pievienojās *[[PFC CSKA Sofia|CSKA Sofia]]*. 2001. gada janvārī parakstīja līgumu ar *[[Leverkūzenes "Bayer"|Bayer Leverkusen]]* un 18 mēnešus vēlāk spēlēja savā pirmajā UEFA Čempionu līgas finālā, 2002. gada finālspēlē futbolists izgāja uz maiņu zaudējumā 1—2 pret *[[Madrides "Real" (futbols)|Real Madrid]]*. Leverkūzenes kluba sastāvā aizvadījis piecus ar pusi gadus, viņš 2006. gada jūlijā parakstīja līgumu ar Anglijas Premjerlīgas klubu *[[Tottenham Hotspur F.C.|Tottenham Hotspur]]*. Tā sastāvā spēlēja divus gadus, taču tad pārgāja uz *[[Manchester United FC|Manchester United]]*. Mančestras kluba sastāvā divas reizes zaudējis UEFA Čempionu līgas finālā (2009. un 2011. gadā), abas reizes — pret Spānijas *La Liga* klubu *[[FC Barcelona]]*. Taču *United* sastāvā divas reizes ir triumfējis Premjerlīgā (2008–09, 2010–11). 2010.—2011. gada sezonā D. Berbatovs ar gūtajiem 20 vārtiem dalīja Premjerlīgas rezultatīvākā spēlētāja godu ar Karlosu Tevesu.

Bulgārijas izlases sastāvā spēlējis 2004. gada Eiropas čempionātā.

## Sasniegumi
**CSKA Sofia**

* Bulgārijas kauss: 1998–99

**Tottenham Hotspur**

* Anglijas Līgas kauss: 2007–08

**Manchester United**

* Anglijas Premjerlīga: 2008–09, 2010–11
* Anglijas Līgas kauss: 2009–10
* FA Community Shield: 2010, 2011
* FIFA Klubu Pasaules kauss: 2008

**Individuālie sasniegumi**

* Bulgārijas gada futbolists: 2002, 2004, 2005, 2007, 2008, 2009, 2010
* *[[AS Monaco]]* gada labākais spēlētājs: 2014
* ''Fulham'' sezonas labākais spēlētājs: 2012–13
* ''Tottenham Hotspur'' gada labākais spēlētājs: 2006–07
* Anglijas Premjerlīgas labākais vārtu guvējs: 2010–11

## Atsauces

## Ārējās saites

* Mājaslapa
Berbatovs

**Berbatovs** (; sieviešu dzimtē **Berbatova** (*Бербатова*)) ir bulgāru cilmes uzvārds. Cilvēki ar šo uzvārdu:
* Dimitars Berbatovs (*Димитър Бербатов*; 1981) — Bulgārijas futbolists;
* Kiprians Berbatovs (*Киприан Бербатов*; 1996) — Bulgārijas šahists.
Telstar 14R

**Telstar 14R** jeb **Estrela do Sul 2** (no  "dienvidu zvaigzne") ir Kanādas kompānijas Telesat sakaru pavadonis, kas paredzēts sakaru nodrošināšanai Dienvidamerikā, Centrālamerikā, ASV kontinentālajā daļā un Eiropā. Primārā pārklājuma zona ir Brazīlijā, kur pavadoni izmantos kā televīzijas retranslatoru.
Pavadonis izgatavots Space Systems/Loral un ģeostacionārā orbītā palaists 2011. gadā. 

*Telstar 14R* bija paredzēts, lai nomainītu 2004. gadā palaisto Telstar 14 (*Estrela do Sul*), kurš darbojās uz nepilnu jaudu, jo tam nebija atvēries viens saules bateriju panelis.

*Telstar 14R* tika palaists ar Krievijas nesējraķeti Proton-M/Briz-M no Baikonuras kosmodroma. 

Pēc ieiešanas orbītā pavadonim neatvērās viens no diviem saules bateriju paneļiem. Tā raidīšanas ietilpība ir samazināta līdz 60 % no sākotnēji paredzētās un darbības ilgums tiek prognozēts 12 gadi 15 gadu vietā. Kosmiskā aparāta īpašnieks *Telesat* saņēma 132,7 miljoni USD apdrošināšanas kompensāciju.

## Atsauces

## Ārējās saites
* ''Telstar 14R'' pārklājuma kartes 
* Pavadoņa dati no izgatavotāja 
* ILS starta vietne
De

**De** () ir viens no galvenajiem daoisma pamatjēdzieniem un ķīniešu filozofijas konceptiem. "Daodedzjin" rokrakstā tas aprakstīts šādi: "Dao rada būtnes, De tās uztur." De bieži apzīmē darbību, kas izpaužas cilvēkā no Dao.
Džuandzi

thumb|200px|right|Džuandzi
**Džuandzi** () ir nozīmīgs ķīniešu filozofs, kas darbojās 4. gadsimtā pirms mūsu ēras. Viņš ir plašāk pazīstams kā daoisma darba ''Džuandzi'' autors.

Džuandzi filozofija pārsvarā ir skeptiska. Viņš uzskatīja, ka dzīve ir ierobežota, bet zināšanas — neierobežotas, un ir muļķīgi mēģināt iegūt neierobežoto, izmantojot ierobežoto.
Sugababes

***Sugababes*** ir Londonā bāzēta Anglijas popmūzikas grupa, kas ir dibināta 1998. gadā. Pašlaik grupas sastāvā ir Deidi Rendža, Amalle Berabaha un Džeida Evena. "Ginesa pasaules rekordi" grupu ir nosaukuši par 21. gadsimta veiksmīgāko sieviešu ansambli. Grupa ir izdevusi sešus singlus, kas sasnieguši Apvienotās Karalistes topa pirmo vietu, kā arī 18 singlus, kas ierindojušies Apvienotās Karalistes topa pirmajā desmitniekā.

Grupas pastāvēšanas vēsturē tajā ir dziedājušas sešas dažādas mākslinieces. *Sugababes* ir izdevušas septiņus studijas albumus un divas labāko dziesmu izlases.

## Diskogrāfija

### Studijas albumi
* *[[One Touch]]* (2000)
* *[[Angels with Dirty Faces (albums)|Angels with Dirty Faces]]* (2002)
* *[[Three]]* (2003)
* *[[Taller in More Ways]]* (2005)
* *[[Change]]* (2007)
* *[[Catfights and Spotlights]]* (2008)
* *[[Sweet 7]]* (2010)

### Labāko dziesmu izlases
* ** (2006)
* *[[The Best of the Bs]]*/*[[The Complete Bs]]* (2011)

## Atsauces

## Ārējās saites

* Oficiālā mājaslapa
2011. gada Monako Grand Prix

**2011. gada [[Monako Grand Prix|Monako ''Grand Prix'']]** izcīņa notika 29. maijā Monako. Haotiskā sacīkstē piekto uzvaru sezonā izcīnīja Sebastians Fetels aiz sevis atstājot Fernando Alonso un Džensonu Batonu.

## Kvalifikācija

**Piezīmes:**
#  – Luisa Hamiltona vienīgais 3. sesijas laiks tika dzēsts, jo Hamiltons nogrieza trases pagriezienu - rezultātā no 7. starta vietas Hamiltons atkrita uz 9.
#  – Serhio Peress pēc smagas avārijas kvalifikācijas laikā *Nouvelle Chicane* pagriezienā, veselības stāvokļa apsvērumu dēļ nestartēja sacīkstēs.
#  – Vitantonio Liuci un Narains Kartikejans neuzstādīja kvalifikācijas laikus, jo iepriekšējs treniņbraucienos bija sabojājuši automašīnas. Lai gan treniņbraucienos piloti neuzstādīja konkurētspējīgus laikus 107% robežās - tiesneši atļāva abiem pilotiem piedalīties sacīkstēs.

## Sacīkstes

**Piezīmes:**
#  – Luisam Hamiltonam pēc sacīkstēm tika piespriests 20 sekunžu sods par sadursmes izraisīšanu ar Pastoru Maldonado.
#  – Pastors Maldonado izstājās 73. aplī pēc sadursmes ar Luisu Hamiltonu, bet tika klasificēts, jo pabeidza vairāk par 90% no uzvarētāja veiktās distances.

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Mūku ordenis

**Mūku ordenis** ir katoļticībā, un kopš kāda laika arī dažiem protestantiem, mūku biedrība, kuras biedri ievēro kopējo klostera nolikumu un dod svinīgos solījumus (atšķirība no mūku draudzēm, kurās dod tikai vienkāršus solījumus).

Atšķirībā no specifikas, ordeņi iedalās:

* Benediktiešu ordeņos
* ubagu mūku ordeņi
* Regulāro kanoniķu ordeņi
* Regulāro klēriķu ordenis
Neretiņa

**Neretiņa** (arī **Nereta**; ) ir Mēmeles labā krasta pieteka Aizkraukles un Jēkabpils novados Latvijā un Panevēžas apriņķī Lietuvā. Sākas dienvidos no Sargūnu purva uz Latvijas un Lietuvas robežas. Pirmos 7 km tek kā novadgrāvis purvainā un mežainā apvidū Lietuvā; tālākajā tecējumā līdz ietekai Mēmelē ir Latvijas un Lietuvas robežupe. Upe visā garumā regulēta. Lielākās apdzīvotās vietas krastos ir Neretaslauki, Pilkalne (Latvijā) un Suvainišķi (Lietuvā).
 
## Atsauces
Deivids Arčuleta

**Deivids Džeimss Arčuleta** (; dzimis  Maiami, Floridas štatā, ASV) ir amerikāņu popdziedātājs un dziesmu autors.

Desmit gadu vecumā viņš uzvarēja Jūtas talantu konkursā un 12 gadu vecumā D. Arčuleta bija *Star Search 2* junioru čempions. 2007. gadā dziedātājs bija viens no jaunākajiem Amerikāņu elka septītās sezonas dalībniekiem. 2008. gada maijā viņš sasniedza šova finālu, kurā zaudēja Deividam Kukam.

2008. gada augustā D. Arčuleta izdeva savu pirmo singlu *Crush*. Divus mēnešus vēlāk mūziķis izdeva debijas albumu *David Archuleta*. *Billboard 200* topā tas debitēja otrajā vietā. ASV tas ir pārdots 750 000 kopijās un vairāk nekā 900 000 kopijās visā pasaulē. 2009. gada oktobrī mākslinieks izdeva Ziemassvētkiem veltītu albumu *Christmas from the Heart*, taču pēc gada tika izdots trešais studijas albums *The Other Side of Down*.

D. Arčuleta ir saņēmis vairākas *Teen Choice* balvas.

## Diskogrāfija
* *[[David Archuleta (albums)|David Archuleta]]* (2008)
* *[[Christmas from the Heart]]* (2009)
* *[[The Other Side of Down]]* (2010)

## Atsauces

## Ārējās saites

* Oficiālā mājaslapa
Mūks

[thumb|260px|[Antonijs Lielais — mūku dzīves pamatlicējs]]
**Mūks** (no  *(monahos)* — 'vientuļnieks'), kā arī **mūķene** ir reliģiskas organizācijas loceklis, kas devis solījumu dzīvot askētisku dzīves veidu mūku biedrībā vai vientulībā, ievērojot attiecīgās organizācijas noteikumus un atsakoties no pasaulīgās dzīves. Mūki dzīvo klosteros, tuksnešos un lavrās.

Mūki ir raksturīgi dažādiem kristietības, hinduisma un budisma novirzieniem. Mūki pirmo reizi minēti 1. gadsimtā pirms mūsu ēras budismā, kopš 3. gadsimta mūki ir sastopami arī kristietībā (mūku nav tikai protestantismā).

Pēc tradīcijas tiek uzskatīts, ka kristietības pirmie mūki bija ēģiptiešu Antonijs Lielais un Pahomijs Lielais.

## Mūku paveidi
* ačarja
* askēts
* avva
* bhikšu
* bonza
* Igumens (igumene)
* inoks
* lama
* rjasofors
* shimas mūks
* vientuļnieks

## Literatūra
* "Svešvārdu vārdnīca" 3.izdevums 2007. gads "Jumava" 

## Ārējās saites
Abate

[thumb|right|Ksaverija Gasere, [Klāgenfurtes klostera abate. Aptuveni 1756. gads]]
**Abate** () ir katoļu sieviešu klostera priekšniece. Kaut arī abatei ir atšķirības zīmes (krusts, gredzens un ganu zizlis), viņas vara ir tikai pār klostera iemītniecēm. Pirmo reizi šis termins ir sastopams ap 514. gadu.

Mūsdienās Romas katoļu baznīcai kalpo aptuveni 200 abates. Vadoties pēc katoļu likuma (CIC can. 160—182), abates ievēlēšana notiek bīskapa vai viņa pilnvarotā pārstāvja klātbūtnē. Abate nedrīkst būt jaunāka par 40 gadiem un ir jāpaiet desmit gadiem kopš mūķenes solījuma došanas.

## Skatīt arī
* Abats
* Abatija

## Literatūra
* Thomas E. Henneberry. Abbess — Collier’s Encyclopedia.

## Piezīmes

## Ārējās saites
LMFAO

**LMFAO** ir amerikāņu elektrohopa, hiphopa un elektroniskās deju mūzika apvienība, kuru 2006. gadā Kalifornijas lielākajā pilsētā Losandželosā izveidoja dīdžeji un reperi *Redfoo* (īstajā vārdā Stefans Kendals Gordijs, dzimis 1975. gada 3. septembrī) un *SkyBlu* (Skailers Gordijs, dzimis 1986. gada 23. augustā). Viņi abi ir tuvi radinieki (attiecīgi dēls un mazdēls) leģendārās ierakstu kompānijas "Motown" dibinātājam Berijam Gordijam. Grupas nosaukums **LMFAO** ir interneta akronīms no angļu valodas frāzes "Laughing My Fucking Ass Off".

## Biogrāfija
LMFAO ievērību guva 2009. gadā ar singlu "Let the Bass Kick in Miami", kas bija apvienojums LMFAO kompozīcijai "I'm in Miami Trick" un Chuckie singlam "Let the Bass Kick". Tāpat LMFAO dalībnieki kā viesmākslinieki piedalījās David Guetta 2010. gada topu grāvējā "Gettin' Over You". 2011. gadā LMFAO apritē atgriezās ar singlu "Party Rock Anthem", kas pārstāvēja tajā pašā gadā izdoto dueta otro studijas albumu *[[Sorry for Party Rocking]]*.

## Diskogrāfija
### Studijas albumi
* *[[Party Rock]]* (2009)
* *[[Sorry for Party Rocking]]* (2011)

### EP ieraksti
* *Party Rock* (2008)

## Singli
### 2000. gadi

### 2010. gadi

### Kā viesmākslinieki
* "Shooting Star" (2008) (David Rush feat. Kevin Rudolf, LMFAO un Pitbull)
* "Gettin' Over You" (2010) (David Guetta un Chris Willis feat. Fergie un LMFAO)

## Piezīmes un atsauces
### Piezīmes

### Atsauces

## Ārējās saites
* Oficiālā mājaslapa
* LMFAO blogs 
* LMFAO oficiālais YouTube kanāls
Got to Be There

***Got to Be There*** ir amerikāņu mūziķa Maikla Džeksona debijas studijas albums. Tas tika izdots  sadarbībā ar ierakstu kompāniju *[[Motown Records]]*. Albums ticis pārdots vairāk nekā 5,2 miljonos kopiju visā pasaulē.

## Dziesmu saraksts

## Ārējās saites
* Maikla Džeksona oficiālā mājaslapa
Forever, Michael

***Forever, Michael*** ir amerikāņu mūziķa Maikla Džeksona ceturtais studijas albums. Tas tika izdots  sadarbībā ar ierakstu kompāniju *[[Motown Records]]*. Šis bija pēdējais *Motown Records* izdotais M. Džeksona albums. Kritiķi albumu novērtēja galvenokārt pozitīvi. Atšķirībā no iepriekšējiem 1970. gados izdotajiem albumiem, šis albums neguva komerciāli labus panākumus.

## Dziesmu saraksts

## Ārējās saites
* Maikla Džeksona oficiālā mājaslapa
HIStory: Past, Present and Future, Book I

***HIStory: Past, Present and Future, Book I*** (parasti tiek saīsināts kā ***HIStory***) ir amerikāņu mūziķa Maikla Džeksona devītais studijas albums. Tas tika izdots  sadarbībā ar ierakstu kompāniju *[[Epic Records]]*. Lielāko daļu albuma dziesmu sarakstīja pats M. Džeksons. *HIStory* ir viens no mūziķa vispretrunīgak vērtētajiem albumiem, taču no mūzikas kritiķiem tika gūts galvenokārt pozitīvs vērtējums.

## Dziesmu saraksts

## Ārējās saites
* Maikla Džeksona oficiālā mājaslapa
Invincible

***Invincible*** ir amerikāņu mūziķa Maikla Džeksona desmitais studijas albums. Tas tika izdots  sadarbībā ar ierakstu kompāniju *[[Epic Records]]*. Šis bija pēdējais M. Džeksona izdotais studijas albums pirms nāves. Albums sasniedza pirmo vietu 11 valstu topos, tai skaitā Apvienotā Karalistē, ASV, Austrālijā, Francijā un Šveicē. Visā pasaulē albums tika pārdots 13 miljonos kopiju.

## Dziesmu saraksts

## Ārējās saites
* Maikla Džeksona oficiālā mājaslapa
Dole (stacija)

**Dole** ir dzelzceļa pieturas punkts līnijā Rīga—Daugavpils, kas atrodas Salaspils novadā starp Salaspils staciju un Dārziņu pieturas punktu. Pieturas punktā piestāj elektrovilcieni, kā arī viens dīzeļvilciena Rīga—Krustpils—Rīga reiss. Pieturas punktā biļešu kase ir slēgta. 

Pieturas punkta nosaukums, iespējams, saistīts ar netālu esošo Doles salu.

## Vēsture
1884. gadā tika atvērta stacija "Pētera nometne" ()  29. kājnieku divīzijas pulku kopējo  vasaras nometņu apkalpošanai. Pēc Pirmā pasaules kara stacija netika atjaunota. 1960. gadā tās vietā ierīkoja Doles pieturas punktu.

## Attēlu galerija

Attēls:Dole train station.jpg|Doles pieturas punkts 2011. gadā
File:Sliežu ceļi Dolē 4.jpg|Sliežu ceļi Rīgas virzienā
File:Sliežu ceļi Dolē 3.jpg|Sliežu ceļi Krustpils virzienā
File:ER2T-7118 Doles pieturā.jpg|Elektrovilciens ER2T-7118 Doles pieturas punktā


## Atsauces

## Ārējās saites
* Līnijas vēsture
* Vilcienu kustības saraksta meklētājs
Kvinsijs Džonss

**Kvinsijs Delaits Džonss jaunākais** (; dzimis  Čikāgā, Ilinoisas štatā, ASV, miris ) bija amerikāņu mūziķis. Viņš ir darbojies kā diriģents, producents, aranžētājs, kino mūzikas komponists, TV producents un trompetists vairāk nekā piecas dekādes kopš 1950. gadiem. Karjeras laikā viņš ir saņēmis 27 ''Grammy'' balvas, ticis nominēts vēl 79 *Grammy* balvām. Viņš vislabāk pazīstams kā Maikla Džeksona albuma *[[Thriller]]* producents, albums ticis pārdots vairāk nekā 110 miljonos kopiju, tāpat viņš ir dziesmas *[[We Are the World]]* producents un diriģents.

1968. gadā viņš kopā ar Bobu Raselu kļuva par pirmajiem afroamerikāņiem, kuri tikuši nominēti Amerikas Kinoakadēmijas balvai par labāko dziesmu no skaņu celiņa. 1971. gadā K. Džonss kļuva par pirmo afroamerikāni, kurš bijis Amerikas Kinoakadēmijas balvu pasniegšanas ceremonijas muzikālais direktors. Viņam pieder dalīts rekords (ar Villiju Bērtonu) starp afroamerikāņiem saņemto "Oskara" nomināciju skaita ziņā — abi tikuši nominēti 7 reizes.

K. Džonss izdevis 16 studijas albumus.

## Atsauces

## Ārējās saites

* Oficiālā mājaslapa
Mērija Keita un Ešlija Olsenas

**Mērija Keita Olsena** un **Ešlija Fullere Olsena** ( un *Ashley Fuller Olsen*; dzimušas  Šērmanouksā, Kalifornijas štatā, ASV) ir amerikāņu modes dizaineres un bijušās aktrises. Abas māsas filmējušās jau kopš agras bērnības.

Viņu pirmā loma bija Mišelas Tērneres atveidošana seriālā "Pilna māja", kurā viņas filmējās no 1987. līdz 1995. gadam. Vēl filmējušās seriālos "Kā divas ūdenslāses" (*Two of a Kind*), *Mary-Kate and Ashley in Action!* un *So Little Time*. Tāpat filmējušās dažādās filmās, tai skaitā "Māsas Olsenas: Braucam pie vecmammas" (*To Grandmother's House We Go*; 1992), "Māsas Olsenas. Braucam uz Rietumiem" (*How the West Was Fun*; 1994), "Es un mana ēna" (*It Takes Two*; 1995), "Māsas Olsenas iekaro Londonu" (*Winning London*; 2001), "Ņujorkas mirkļi" (*New York Minute*; 2004).

Abas māsas kļuva par līdzpriekšsēdētājām modes kompānijā *[[Dualstar]]* 18 gadu vecumā, 2004. gadā. Pārņemot kontroli pār uzņēmumu, Mērija Keita un Ešlija veica pasākumus, lai nodrošinātu uzņēmuma nākotni, izlaižot produktus, kas tendēti uz pusaudžu tirgu, tostarp mājas dekorācijas un smaržas. Kompānijai ir vairāk kā 3000 veikali ASV un vairāk kā 5000 veikali visā pasaulē. 2007. gadā žurnāls *[[Forbes]]* viņas ierindoja kā vienpadsmitās bagātāko sieviešu topā ar 100 miljonu ASV dolāru kapitālu.

## Atsauces

## Ārējās saites
* Ešlijas Olsenas IMDb profils 
* Mērijas Keitas Olsenas IMDb profils
Dārziņi (stacija)

**Dārziņi** ir dzelzceļa pieturas punkts līnijā Rīga—Daugavpils, kas atrodas Salaspils novadā starp Doles un Rumbulas pieturu Rīgas Dārziņu apkaimes ziemeļaustrumos.Pieturas punkts atrodas līkumā, tādēļ pie Salaspils virziena perona, kurš atrodas līkuma ārmalā, ir uzbūvēts speciāls tiltiņš vilciena vadītāja palīgam (vai konduktoram), lai varētu kontrolēt durvju aizvēršanu. Dārziņi ir A biļešu zonas gala stacija. Pieturas punktā biļešu kase ir slēgta.

## Vēsture
Pieturas punkts atvērts 1960. gadā.
No pieturas punkta iezīmēja ceļu uz Salaspils memoriālu.
No 2019. gada decembra samazināja pasažieru vilcienu reisu skaitu, kas pietur Dārziņu pieturā, No 2022. gada Dārziņu pieturu paredzēts slēgt, taču tajā turpināja pieturēt vairāki elektrovilcienu reisi. 2023. gada augustā Sabiedriskā transporta padome (SAP) nolēma līdz gada beigām pieturu slēgt, tomēr šis lēmums ticis atlikts.

## Attēlu galerija

Attēls:Dārziņi train station.jpg|Dārziņu pieturas punkts 2011. gadā
File:Sliežu ceļi Dārziņos 3.jpg|Sliežu ceļi Rīgas virzienā
File:Sliežu ceļi Dārziņos 4.jpg|Sliežu ceļi Krustpils virzienā


## Atsauces

## Ārējās saites
* Līnijas vēsture
* Vilcienu kustības saraksta meklētājs
Senču kults Ķīnā

[thumb|Ziedojumi senčiem kādas dzimtas piemiņas vietā ([Džedzjana|Džedzjanas province)]]
Ķīnas kultūrā un tradicionālajā reliģijā **[[senču kults]]** ir darbību kopums, ar kurām dzīvie ģimenes locekļi cenšas nodrošināt saviem mirušajiem ģimenes locekļiem labklājību un laimi aizkapa dzīvē. Tas ir veids, kā tie izrāda cieņu pret aizgājējiem, tāpat šīs darbības ļauj saglabāt ģimenes vienotību un radniecības vēsturi. Tāpat arī dzīvie ģimenes locekļi tic, ka, godinot mirušos, arī saņem no tiem labvēlību atpakaļ.

Mirušajiem tiek rīkoti rituāli un nesti ziedojumi. It īpaši senāk izteikta parādība senču kultos bija ļoti ilgi sēru periodi, kuros dzīvie ģimenes locekļi piekopa vienkāršu dzīvesveidu, piemēram, negulēja gultās vai uzturā nelietoja neko citu kā ūdeni un rīsus.

Senču kults, lai arī mazākā apjomā, arī mūsdienās ir viena no nozīmīgākajām Ķīnas kultūras izpausmēm.
Jaņ Di

thumb|200px|right|Šeņnuns
**Jaņ Di** (; *uguns valdnieks*) ir leģendārs hanu valdnieks, kas dzīvoja Ķīnā pirmdinastiju periodā. Viņš tiek uzskatīts par visaugstāko dievību Ķīnas tradicionālās reliģijas saules kultā.

Daudzkārt ir spriests, ka Jaņ Di un Šeņnuns ir, iespējams, viens un tas pats cilvēks. Ķīnas akadēmiskajā konferencē 2004. gadā tika nonākts pie secinājuma, ka Jaņ Di tik tiešām ir Šeņnuns.

## Atsauces
Dzelteno apsēju sacelšanās

**Dzelteno apsēju sacelšanās** bija zemnieku sacelšanās, kas notika Ķīnā 184. gadā Haņu dinastijas un imperatora Lindi valdīšanas laikā.

Sacelšanās, kas ieguva nosaukumu no to dalībnieku galvas apsējiem, bija ļoti svarīgs vēsturisks pagrieziens daoisma reliģijas attīstībā. Sacelšanos vadīja Džans Dzju un viņa jaunākie brāļi Džans Bao un Džans Ļan.
Pieci pūri rīsu

[thumb|200px|right|Kustības izveidotājs un pirmais debesu valdnieks [Džans Daolins]]
**Pieci pūri rīsu** () ir Ķīnas daoisma kustība, ko 142. gadā izveidoja Džans Daolins. Savā pastāvēšanas apogejā kustības kontrolē bija maza teokrātiska valsts Harcongas ielejā, Sičuaņas ziemeļos. Vēlāk pēc valsts izjukšanas kustības pārstāvji izceļoja pa visu Ķīnu.

Pieci pūri rīsu kustībai ir debesu valdnieku sistēma. 2008. gadā nomira pašlaik tās pašlaik pēdējais, 64. debesu valdnieks Džans Juaņsjans.
Diddy

***Diddy*** (pazīstams arī kā ***Puff Daddy***, ***P. Diddy***), īstajā vārdā **Šons Kombss** (; dzimis  Ņujorkā, ASV), ir amerikāņu mūziķis, reperis, producents, aktieris un vīriešu modes mākslinieks. Ieguvis trīs ''Grammy'' balvas un divas MTV mūzikas video balvas. *Diddy* vīriešu apģērbu līnija ieguvusi Amerikas modes dizaineru padomes balvu.

Kombss dzimis Hārlemā un izaudzis Mauntveronā, Ņujorkas štatā. Viņš izstājies no Hārvarda Universitātes, lai kļūtu par augstāko vadītāju ierakstu kompānijā *[[Uptown Records]]* un 1993. gadā dibinātu pats savu ierakstu kompāniju *[[Bad Boy Records]]*. Šons Kombss kļuva populārs kā ***Puff Daddy***, vēlāk kā ***P. Diddy*** (*Puff* un *Puffy* bieži tika izmantotas kā iesaukas, bet nekad kā ieraksta vārdi). 2005. gada augustā viņš mainīja savu skatuves vārdu uz vienkārši ***Diddy***, bet Lielbritānijā, saistībā ar tiesas spriedumu, turpināja izmantot iepriekšējo segvārdu *P. Diddy*.

2010. gadā žurnāls *Forbes* paziņoja, ka *Diddy* ir turīgākais reperis pasaulē. Saskaņā ar žurnāla aprēķiniem, viņam piederošās bagātības sastāda aptuveni 475 miljonus ASV dolāru. Otro vietu ar 450 miljoniem dolāru *Forbes* sarakstā ieņēma *[[Jay-Z]]*, savukārt trešajā vietā ierindojās *[[Dr. Dre]]*, kurš ar 125 miljoniem dolāru gan krietni atpalika no saviem kolēģiem.

2025. gadā tiesāts par prostitūcijas atbalstīšanu un viņam piespriesti 50 mēneši cietumā un 500 tūkstošu dolāru naudassods.

## ''Diddy-Dirty Money''
*Diddy-Dirty Money* ir *Diddy* dibināta grupa, kurā iesaistīta dziedātāja un dziesmu autore Kalenna Hārpere () un kādreizējā apvienības *Danity Kane* dalībniece Dona Ričarda (). Izdoti seši *Diddy-Dirty Money* singli, no tiem ceturtā singla formātā iznākusī dziesma ir "Coming Home". Sasniedzot 13. vietu ASV un 4. vietu Lielbritānijā, tā kļuvusi par *Diddy-Dirty Money* līdz šim vispopulārāko hitu, atstājot aiz sevis singlu "Hello Good Morning". Visi *Diddy-Dirty Money* singli pārstāv grupas pirmo un pagaidām vienīgo albumu *[[Last Train To Paris]]*, kas iznāca 2010. gada decembrī.

## Diskogrāfija
### Studijas albumi
* *[[No Way Out (albums)|No Way Out]]* (1997)
* *[[Forever (albums)|Forever]]* (1999)
* *[[The Saga Continues...]]* (2011)
* *[[We Invented the Remix]]* (2002)
* *[[Press Play]]* (2006)
* *[[Last Train to Paris]]* (2010)
* *The Love Album: Off the Grid* (2023)

### Labāko dziesmu izlases
* *[[We Invented the Remix]]* (2002)
* *[[Bad Boy's 10th Anniversary... The Hits]]* (2004)
* *[[Bad Boy's R&B Hits]]* (2004)

## Atsauces

## Ārējās saites
* Oficiālā mājaslapa 
* 
* 
* 

*
Rumbula (stacija)

**Rumbula** ir dzelzceļa pieturas punkts līnijā Rīga—Daugavpils, kas atrodas Ropažu novada Stopiņu pagasta dienvidrietumu daļā, starp Dārziņu un Gaismas pieturām.
Pieturas punkta ēku izmanto kā dzīvojamo māju, tajā nav biļešu kases.

## Vēsture
1921. gadā tika atvērts Doles pieturas punkts, ko 1929. gadā pārdēvēja par Rumbulu. 

No 2019. gada decembra samazināja pasažieru vilcienu reisu skaitu, kas pietur Rumbulas pieturā. No 2022. gada Rumbulas pieturu bija paredzēts slēgt, taču tajā turpināja pieturēt vairāki Lielvārdes un Ogres elektrovilcienu reisi. 
2023. gada augustā Sabiedriskā transporta padome (SAP) nolēma līdz gada beigām pieturu slēgt, taču vairāki elektrovilcieni turpina pieturēt stacijā.

## Attēlu galerija

Attēls:Rumbulas stacija.JPG|Rumbulas pieturas punkts 2012. gadā
File:Sliežu ceļi Rumbulā 3.jpg|Sliežu ceļi Krustpils virzienā
File:Sliežu ceļi Rumbulā 4.jpg|Sliežu ceļi Rīgas virzienā


## Atsauces

## Ārējās saites
* Līnijas vēsture 
* Vilcienu kustības saraksta meklētājs
Mahājāna

thumb|Nālandas universitātes drupas
**Mahājāna** ( — 'lielie rati') ir viens no diviem galvenajiem budisma novirzieniem (otrs ir Teravāda). Tas ir arī termins, ar kuru klasificē budisma filozofiju un prakses. Mahājāna radās Indijā, no kurienes tas izplatījās vairākās citās Āzijas valstīs: Ķīnā, Japānā, Vjetnamā, Korejā, Singapūrā, Taivānā, Nepālā, Tibetā, Butānā un Mongolijā. Mahājānu sīkāk iedala vadžrajānā un dzenbudismā.

## Nāgārdžuna
thumb|Skolotājs un filozofs Nāgāržuna (Tsapa Namgjala statuja)

Nāgārdžuna bija otrā gadsimta Indijas budists, skolotājs, viens no svarīgākiem, visvairāk studētiem mahājānas filozofiem. Viņš bija "Madjāmakas" (Vidus ceļa) skolas dibinātājs. Nāgārdžuna kļuva par Nālandas budistu universitātes abatu un pēc nostāstiem izraidīja 8000 nedisciplinētu mūku.

## Ķīniešu kanons
Termini **Ķīniešu budistu kanons ** un "Dižā rakstu krātuve" attiecas uz visu kanonisko mahājānas literatūras kopumu ķīniešu, japāņu, korejiešu un vjetnamiešu budismā.

## Mahājāna rietumos
Pirmo budistu templi ASV uzcēla 1853. gadā ķīniešu imigranti Sanfrancisko, Kalifornijā.

## Atsauces

## Ārējās saites

* The Zen Site
* Dzenbudisms
* Rīgas Dzen centrs
* Budisma centrs Ganden
Trīs skaidrības

**Trīs skaidrības** () ir trīsvienība daoisma svētajā kanonā. To veido trīs galvenie dievi daoisma panteonā, kas tiek uzskatīti par dao vistīrāko izpausmi.

Trīs skaidrības ir:
* Judī — ieiešana īstenībā,
* Pangu — ieiešana dziļajā mistikā,
* Laodzi — ieiešana svētajā.
Bodhidharma

thumb|200px|right|Bodhidharma
**Bodhidharma** () ir budistu mūks, kurš dzīvoja 5./6. gadsimtā pēc mūsu ēras. Viņš ir zināms kā dzenbudisma pirmais patriarhs. Pēc Ķīnas leģendas, kas nav zinātniski apstiprināta, viņš sāka apmācīt arī Šaolinas mūkus, kas noveda pie Šaoliņas kungfu izveides.

## Piezīmes un atsauces

### Piezīmes

* Vairāki pētnieki nemeklē vēsturisku patiesību Bodhidharmas biogrāfijā, bet apraksta ontoloģisko vērtību uz viņu attiecināmiem apcerējumiem. 

### Atsauces

## Ārējās saites

* The Zen Site
Sociālā iztēlošanās

**Sociālā iztēlošanās** ir vērtību, institūciju, likumu un simbolu kopums, kas ir kopīgs noteiktām sociālām grupām un atbilstošai sabiedrībai. Tā reprezentē nozīmju sistēmu, kas pārvalda sociālās struktūras. Šīs iztēlošanās jāsaprot kā vēsturiski konstrukti, ko nosaka mijiedarbības starp subjektiem sabiedrībā. Tādējādi iztēlošanās nebūt nav “īstas”, jo tās ir iztēlots noteikta sociāla subjekta iztēles koncepts. 

## Termina vēsture

Žaks Lakāns ieviesa šo terminu 1936. gadā un turpināja to lietot visos savos darbos kā vienu no trim kārtībām savā psihoanalītiskajā teorijā. Iztēle kā Lakāna termins attiecas uz ilūziju un iztēlojumu par ķermeni kā saskaņotu vienumu. Iztēlošanās psihoanalītiskajā aspektā atvasināta no duālajām attieksmēm starp ego un spoguļtattēlu.

1975. gadā Kornēlijs Kastorjadis šo terminu lietoja savā grāmatā “Sabiedrības iztēlošanās institūcija” (*The Imaginary Institution of Society*). Viņaprāt, tradicionālajām sabiedrībām ir komplicētas iztēlošanās, ko tās pauž caur dažādiem izcelsmes/radīšanas mītiem, ar to skaidrojot, kā tapa pasaule un kā tā jāstiprina. 

Kanādiešu filozofs Čārlzs Teilors paplašina Rietumu iztēlošanās konceptu savā grāmatā “Modernās sociālās iztēlošanās” (*Modern Social Imaginaries*, 2004). Viņš tiecas aprakstīt modernitāti un moderno moralitāti kā savstarpēji izdevīgu sfēru sistēmu, īpaši Jirgena Hābermāsa publisko sfēru, tirgus ekonomiku, pilsoņu pašpārvaldi sabiedrības iekšienē.

Socio-kultūrantropologs Arjuns Apadurajs (*Arjun Appadurai*) noformulēja skatījumu uz kultūras aktivitātēm kā sociālo iztēlošanos. Viņaprāt, iztēlošanās sastāv no piecām globālās kultūras plūsmas dimensijām jeb ainavām: 1) etniskā; 2) mediju; 3) tehno; 4) finanšu; 5) ideju.

## Ārējās saites
* "On Social Imaginary" autors Čārlzs Teilors 
* Cornelius Castoriadis on Social Imaginary and Truth 
* Apaduraja videolekcija par sociālo iztēlošanos
Ieva Pulvere

**Ieva Pulvere** (dzimusi **Ieva Krastiņa**  Cēsīs) ir latviešu basketboliste, spēlē uzbrūkošā aizsarga un saspēles vadītājas pozīcijā, Latvijas sieviešu basketbola izlases dalībniece. 2025. gadā pārstāv Rīgas TTT, kurā aizvadījusi lielāko karjeras daļu. Deviņas reizes kļuvusi par Latvijas čempioni (vienreiz ar SK "Cēsis" un 8 reizes ar TTT).

## Karjera
Basketbolistes karjeru sākusi Cēsu pilsētas sporta skolā, 2005. gadā sāka spēlēt SK "Cēsis" sastāvā. Kluba sastāvā 2009. gadā kļuva par Latvijas čempioni, tāpat divas reizes ir izcīnījusi Latvijas čempionāta sudraba medaļu (2008, 2010), 2010. gadā izcīnīja 2. vietu Lietuvas sieviešu basketbola līgā, divas reizes izcīnīja sudraba medaļu Baltijas sieviešu basketbola līgā (2008, 2009). 2010.—2011. gada sezonas lielāko daļu aizvadīja Latvijas Universitātes basketbola komandā, sezonas vidū spēlēja arī Rīgas TTT. TTT sastāvā aizvadīja arī divas spēles Eirolīgā, kurās punktus neguva.

Pēc vienas sezonas Lietuvā, I. Krastiņa atgriezās Rīgas TTT 2014. gada vasarā un tās sastāvā ir kļuvusi par Latvijas čempioni visās sekojošajās sezonās (2015—2019). Pēc dēla piedzimšanas viņa vienu sezonu izlaida. Pēc tam atgriezās basketbolā, atkal pārstāvot TTT 2020.—2021. gada sezonā.

2022. gada vasarā, kad kļuva skaidrs, ka TTT nespēlēs Eirolīgā, I. Pulvere pievienojās Turcijas klubam Stambulas "Galatasaray". Pēc vienas sezonas Turcijā 2023. gada vasarā viņa atgriezās Rīgas TTT. Pēc tam pārtraukusi karjeru, sagaidot otrā bērna piedzimšanu, bet jau 2025. gada vasarā trenējās kopā ar Latvijas izlasi un vēlāk atgriezās TTT sastāvā.

### Latvijas izlase
Vairākkārt ir spēlējusi dažāda vecuma Latvijas jaunatnes izlasēs (U16 izlase 2005, 2006; U18 izlase 2007, 2008; U20 izlase 2007, 2009, 2010). 2008. gadā izcīnīja uzvaru Eiropas U-18 čempionāta B divīzijā. Divas reizes ir izcīnījusi trešo vietu Eiropas U-20 čempionātā: 2009. un 2010. gadā.

Latvijas nacionālās izlases sastāvā debitējusi  un kopš tā laika ir bijusi pastāvīga izlases spēlētāja.

## Privātā dzīve
Precējusies ar sporta ārstu Mārtiņu Pulveri, kurš strādā ar basketbola komandām, tostarp Latvijas vīriešu valstsvienību. 2020. gada martā pārim piedzima dēls, bet vēlāk arī meita.

## Atsauces

## Ārējās saites

* Basket.lv profils
* FIBA Europe profils 
* Ieva Krastiņa: "Ja no manis prasa, es varu!" (intervija)
Krastiņa

**Krastiņa** (vīriešu dzimtē Krastiņš) ir latviešu cilmes uzvārds, kas radies no vārda „krasts” pamazināmās formas. Cilvēki ar šo uzvārdu:

* Alda Krastiņa — latviešu aktrise;
* Ieva Krastiņa (1990) — latviešu basketboliste.

## Skatīt arī
*Skrastiņa
Zane Jākobsone

**Zane Jākobsone** (dzimusi  Rīgā) ir latviešu basketboliste, spēlē vieglās uzbrucējas pozīcijā, Latvijas sieviešu basketbola izlases dalībniece. Pašlaik (2014) pārstāv LSBL klubu SK Cēsis.

## Karjera
Karjeru sākusi Avantis/Turība komandā 2003. gadā. Tāpat spēlējusi Amerikā, kur NJCAA (Amerikas junioru koledžu čempionāts) pārstāvēja *Trinity Valley CC* komandu. 2006. gadā viņas pārstāvētā komanda ierindojās 5. vietā. Divas reizes uzvarējusi konferences čempionātā. Pēc tam karjeru turpināja NCAA turnīra Hjūstonas Universitātes komandu "Cougars" (2007—2009). 2010. gadā spēlēja Spānijas otrās līgas klubā *Socinsa Bembibre PDM*.

2010.—2011. gada sezonu viņa uzsāka SK Cēsis klubā, taču sezonas vidū pārgāja uz Rīgas TTT. Tā sastāvā kļuva par Latvijas čempioni. Pēc sezonas pārgāja uz Spānijas LF2 klubu *CB Arxil Pontevedre*. Tā sastāvā aizvadīja vienu sezonu, kad atgriezās Latvijā SK Cēsis sastāvā. 2012.—2013. gada sezonā viņa kluba sastāvā kļuva par Latvijas—Igaunijas apvienotās līgas un LSBL čempioni.

Latvijas pieaugušo izlasē debitēja 2011. gada 19. maijā. Kopā ar Latvijas sieviešu izlasi ir izcīnījusi 8. vietu 2011. gada Eiropas čempionātā Polijā.

## Sasniegumi
* 2011: 8. vieta Eiropas čempionātā Polijā.
* 2013: dalīta 13.—16. vieta Eiropas čempionātā Francijā.

## Atsauces

## Ārējās saites

* Sieviešu basketbola profils
* Latvijas Sieviešu basketbola Jumtalapas profils
* Basket.lv profils
* FIBA Europe profils 
* Hjūstonas Universitātes profils
Jākobsone

**Jākobsone** var būt:

* Ilze Jākobsone;
* Ināra Jākobsone;
* Zane Jākobsone.

## Skatīt arī
* Jākobsons
* Jēkabsone
Jidzjin

thumb|Lapa no kādas Jidzjin grāmatas (ap 12. gadsimtu)
**Jidzjin** ( — 'Pārmaiņu kanons'), **Pārmaiņu grāmata** jeb **Pārvērtību grāmata** ir viens no vecākajiem Ķīnas tekstiem. Grāmata iekļauta paredzējumu sistēma, ko var salīdzināt ar Rietumu pasaules ģeomantiju. Mūsdienās tiek uzskatīts, ka grāmata radās 1. gt. p.m.ē., tomēr precīzs grāmatas sarakstīšanas laiks nav zināms.

Ķīnas Karojošo valstu periodā grāmatas saturu sāka interpretēt kā astroloģijas un kosmoloģijas sistēmu, kas vēlāk kļuva par nozīmīgu zināšanu avotu šajās nozarēs Ķīnas vēsturē.

2019. gada 4. oktobrī Latvijas Nacionālajā bibliotēkā tika prezentēts Agita Baltgalves Jidzjin tulkojums latviešu valodā no senķīniešu valodas.

## Atsauces

## Ārējās saites
* 易 經 Yi Jing Table of content — I Ching, the Book of Changes  
* “Trīs Zīmju Kanons” jeb Īsā Ķīnas kultūras vēsture (tulkojusi Natālija Rodionova, komentāri: Agita Baltgalve)
Karlīne Pilābere

**Karlīne Pilābere** (dzimusi **Karlīne Nīmane**  Cēsīs) ir latviešu basketboliste, spēlē spēka uzbrucējas pozīcijā, Latvijas sieviešu basketbola izlases dalībniece. 2025. gadā pārstāv Latvijas klubu Rīgas TTT.

## Karjera
Karjeru uzsākusi dzimtajās Cēsīs, pārstāvēja arī SK Cēsis. 2008.—2009. gada sezonā kopā ar klubu SK Cēsis K. Nīmane izcīnīja zelta medaļas Latvijas Sieviešu basketbola līgā (finālā uzvara pār TTT Rīga), kvalificējās *Final Four* turnīram Cēsīs Baltijas Sieviešu Basketbola līgā (2. vieta), FIBA Eiropas kausā tika līdz sešpadsmitdaļfināliem. 2009.—2010. gada sezonā kopā ar klubu SK Cēsis izcīnīja otro vietu Latvijas Sieviešu basketbola līgā un piedalījās Lietuvas Sieviešu basketbola līgas sacensībās.

2010.—2011. gada sezonā kopā ar klubu TTT Rīga izcīnīja Latvijas čempiones titulu (finālā uzvara pār basketbola komandu Rīgas Tehniskā Universitāte), neveiksmīgi startēja Eirolīgas grupu turnīrā.

2012. gadā muguras traumas dēļ aizgāja no profesionālā basketbola. Šajā laikā spēlētājai dzimuši divi dēli.

2017. gadā atgriezās basketbolā TTT Rīga sastāvā, kur spēlēja līdz 2021. gadam. Pēc tam spēlējusi Spānijā un Itālijā.

Spēlētāja pilnībā izlaida 2023.—2024. gada sezonu, veltot laiku ģimenei, bet 2024. gada vasarā tika paziņots, ka K. Pilābere atkal atgriežas TTT sastāvā.

Kopā ar Latvijas U-20 izlasi divas reizes izcīnījusi trešo vietu Eiropas U-20 čempionātā: 2009. un 2010. gadā. Pēc tam kļuvusi par pieaugušo izlases dalībnieci. Kopā ar Latvijas sieviešu izlasi izcīnījusi 8. vietu 2011. gada Eiropas čempionātā Polijā.

## Atsauces

## Ārējās saites
* Sieviešu basketbola profils
* Latvijas Sieviešu basketbola Jumtalapas profils
* LBS profils
* FIBA Europe profils 
* Karlīne Nīmane: "Basketbolā nekas nav neiespējams!"
Lauma Reķe

**Lauma Reķe** (dzimusi  Jūrmalā) ir latviešu basketboliste, spēlē spēka uzbrucējas pozīcijā, Latvijas sieviešu basketbola izlases dalībniece. Pašlaik (2012) pārstāv Itālijas A2 līgas klubu *[[Termocarispe]]*.

Karjeras laikā spēlējusi NCAA turnīrā, kur pārstāveja *Saint Peters* universitāti. Viņa tika iekļauta 2007.—2008. gada sezonas *2008 Citizens Bank MAAC Basketball Championships* simboliskajā izlasē. Pirms tam spēlējusi LSBL TTT kadešu komandā.

Pēc universitātes absolvēšanas viņa uzsāka spēlēt Spānijā. L. Reķe pārstāvēja Spānijas 2. divīzijas komandu *Baloncesto Uni Tenerife*.

2010.—2011. gada sezonu basketboliste aizvadīja Itālijas A2 līgas klubā Pallacanestro Costone Siena. Dienvidu grupā klubs ieņēma 10. vietu. 2012. gada vasarā pārgāja uz *[[Termocarispe]]* klubu.

## Atsauces

## Ārējās saites
* Latvijas Sieviešu basketbola Jumtalapas profils
* FIBA Europe profils 
* ''Saint Peters'' profils
Sidrabe (Platones pieteka)

**Sidrabe** () ir Platones labā krasta pieteka Jelgavas novadā Latvijā un Šauļu apriņķī Lietuvā. Sākas ziemeļos no Rudišķiem Lietuvā. Tek ziemeļu virzienā pa Zemgales līdzenumu. Jelgavas novadā upe tek caur Elejas, Lielplatones un Vilces pagastu. Upes gultne augštecē un vidustecē regulēta, lejtece Latvijas teritorijā (izņemot pirmos 1,4 km) dabīga. Ietek Platonē Lielplatones ciema centrā. Lielākās pietekas ir Vilķauše (labā) un Kuisupe (kreisā; abas Lietuvā). Upi šķērso autoceļi E77 (Lietuvā) un P103 (Latvijā), kā arī Jelgavas—Šauļu dzelzceļš. Lielākās apdzīvotās vietas krastos ir Linkaiči, Kalnele, Jonišķi Lietuvā un Lielplatone Latvijā. Sidrabes upes krastos 13. gadsimta beigās atradusies Sidrabenes pilssēta ar pilskalnu.

## Atsauces
Ainārs Ančevskis

**Ainārs Ančevskis** (dzimis  Rīgā) ir latviešu aktieris. Kopš 2000. gada darbojas Latvijas Nacionālajā teātrī. Filmējies seriālos "Likteņa līdumnieki", "UgunsGrēks", "Ēnu spēles", "Nemīlētie".

Darbojies Rīgas Skolēnu pils teātrī "Zīļuks".

2000. gadā absolvējis Kultūras akadēmijas Nacionālā teātra aktieru kursu.

2009. gadā kopā ar dejotāju Ievu Kemleri guva uzvaru TV3 šovā "Dejo ar zvaigzni".

## Nozīmīgākās lomas teātrī

* Franks/ S.Cveiga "Leģenda par kādu mūžu”, 2000/
* Paspartu /P.Kohouta “Astoņdesmit dienās ap zemeslodi“, 2001/
* Eižens Finks/ M.Zālītes un J.Lūsēna “Sfinksa”, 2001/
* Tomijs /A.Lindgrēnas “Pepija”,2002/
* Kārlēns /R.Blaumaņa “Skroderdienas Silmačos”, 2002/
* Belogubovs /A.Ostrovska “Ienesīga vieta”,2003/
* Kalle Blumkvists /A. Lindgrēnas “Superdetektīvs Blumkvists”, 2003/
* Čārlzs Sērfess/ R.B.Šeridana "Mēlnesības skola", 2004/
* Juris /G.Priedes "Zilā", 2004/
* Eduards /P.Putniņa "Aicinājums uz... pērienu", 2005/
* Jāzeps jaunībā un Benjamiņš Ēģiptē /Raiņa "Jāzeps un viņa brāļi", 2005/
* Šteins /J.Lūsēna/M.Zālītes "Hotel Kristina", 2006/
* Pelegrīns un Jehū /M.Frišs "Santa. Krusa. Romance mīlētājiem. Variācija", 2007/
* Švauksts /brāļi Kaudzītes "Mērnieku laiki", 2007/
* Toms Kentijs /M.Tvens "Princis un ubaga zēns", 2007/
* Vaclavs /M.Ivaškevčs "Kaimiņš", 2008/
* Autors /R. Blaumanis "Ļaunais gars", 2008/
* Sniedziņš /J. Veselis "Neuzticīgie", 2009/
* Heinriks Stefenbergs /G. Janovskis " Uz neatgriešanos", 2009/
* Students Erharts Borkmans /H. Ibsens "Nesaprašanās" (Juns Gabriels Borkmans), 2009/
* Vaseņka Veslovskis / Ļ. Tolstojs "Anna Kareņina", 2010/
* Viola / T. Vilijamss "Brīdinājums mazajiem kuģiem", 2010/
* Ansis / G. Repše "Jūras velni", 2010/
* Leo / R. Pauls, I. Ābele, L. Langa "Leo. Pēdējā bohēma", 2010/
* Vīrietis / Uku Ūsbergs "Galvas maiņa", 2012/
* Renē / A.H.Tammsāre "Zeme un mīlestība", 2012/
* Fičūrs / F.Molnārs "Lilioms", 2013/ 
* Klifords Bredšovs / Dž. Kenders, F. Ebs, Dž. Masterofs "Kabarē", 2014/
* Robins / Dž. Boitons Prīstlijs "Laiks un Konveju ģimene", 2014/
* Antolins Sančess Paparrigopoluss/ M. de Unamuno "Migla", 2014/ 
* Aizpuru Juris /J. Jaunsudrabiņa "Aija", 2009/

## Lomas kinofilmās
* "Aizaugušā grāvī viegli krist" — viens no bērniem (1986)
* "Rīgas sargi" — Kalniņš (2007)
* "Vienīgā fotogrāfija" — Kalniņš (2008)
* “Klases salidojums” (2019)
* “Klases salidojums 2” (2020)
* "Zeme, kas dzied" (2024)

## Lomas seriālos
* "Ferdinands Lieliskais" (2002—2003) — Valdis Lieliskais
* "Likteņa līdumnieki" (2003—2008) — Ūve Nārbulis
* "UgunsGrēks" (2009—2010) — Aleksis Grīnbergs
* "Eņģeļu māja" (2012) - Vitolds
* "Ēnu spēles" (2012 ; 2014 ; 2017) — Roberts Meirāns
* "Viņas melo labāk" (2017) — fotogrāfs Viesturs
* "Divi vienā" (2018/2019) - Uldis
* "Visi mājās" (2020) - Roberts
* "Nemīlētie" (2022) - Juliuss Brants
* ”Apsūdzēti mīlestībā” (2023) - Jānis

## Atsauces

## Ārējās saites
* Ainārs Ančevskis izrades.lv
Liene Priede

**Liene Priede** (dzimusi  Rīgā) ir latviešu basketboliste, spēlē vieglās uzbrucējas pozīcijā, Latvijas sieviešu basketbola izlases dalībniece. Pašlaik (2014) pārstāv LSBL klubu SK Cēsis.

2008.—2009. gada sezonā kopā ar klubu TTT Rīga L. Priede izcīnīja otro vietu Latvijas Sieviešu basketbola līgā (finālā zaudējums SK Cēsis), kvalificējās *Final Four* turnīram Cēsīs Baltijas Sieviešu Basketbola līgā (4. vieta), FIBA Eirolīgas regulārajā sezonā neizkļuva no grupas.

Basketbolu spēlējusi Amerikā, kur NJCAA (Amerikas junioru koledžu čempionāts) pārstāvēja *CC Lady Pirates* komandu, taču 2011.—2012. gada sezonu viņa aizvada NCAA turnīrā, kurā pārstāv Misūri Universitātes Misūri "Tigers".

Divas reizes ir izcīnījusi trešo vietu Eiropas U-20 čempionātā: 2009. un 2010. gadā.

Izglītību ieguvusi Āgenskalna ģimnāzijā.

Latvijas nacionālās izlases sastāvā debitējusi . Kopā ar izlasi ir izcīnījusi 8. vietu 2011. gada Eiropas čempionātā Polijā.

## Sasniegumi
* 2011: 8. vieta Eiropas čempionātā Polijā.

## Atsauces

## Ārējās saites
* Latvijas Sieviešu basketbola Jumtalapas profils
* Basket.lv profils
* LBS profils
* FIBA Europe profils 
* ''CC Lady Pirates'' profils 
* Misūri "Tigers" profils
Briseles Tiesu pils

**Tiesu pils** () ir Briseles tiesas ēka. Tā ir viens no ievērojamākajiem apskates objektiem pilsētā, kā arī viena no pasaulē lielākajām 19. gadsimta celtnēm. Tiesu pils atrodas Briseles augšpilsētā.

Tiesu pils celtniecību ieplānoja Beļģijas karalis Leopolds II. Tas bija varenākais no visiem šī karaļa projektiem. Pils platība ir lielāka nekā Svētā Pētera bazilikai Romā, tāpēc tā ir redzama gandrīz no ikvienas pilsētas vietas. Tā tika būvēta arhitekta Žozefa Pūlārta vadībā laikā no 1866. līdz 1883. gadam. Iedvesmu tiesu pils projektam arhitekts smēlies, ietekmējoties no klasisko tempļu arhitektūras. Pats arhitekts nepiedzīvoja tiesu pils atklāšanu, jo mira 1879. gadā. Arī mūsdienās tiesu pils savas funkcijas nav mainījusi, būdama pilsētas tiesas mītne.

Kopš 1984. gada ēkā notiek renovācija. Tās mērķis ir jumta un sienu labošana un nostiprināšana, kā arī jauna slāņa uzklāšana kupola apzeltījumam. 2002.–2003. gadā tika atjaunots jumts un nostiprināta tā nesošā struktūra. 2003. gadā no kupola tika noņemtas aizsargplēve un tas atkal bija redzams pilsētas panorāmā. Taču progress ir bijis lēns un 2013. gadā remontdarbi bija nepieciešami desmit gadus vecajām sastatnēm, kas bija aprūsējušas un kļuvušas nedrošas.

## Atsauces

## Ārējās saites
Trīskārtējā pārbaude

**"Trīskārtējā pārbaude"** () ir 1969. gada Latvijas PSR aktierfilma, kuras režisors ir Aloizs Brenčs. Filma uzņemta Rīgas Kinostudijā.

## Sižets
1943. gadā, Vācijas—PSRS kara laikā, Ļeņingradas frontē padomju virsnieks Kļimovs esot bezsamaņā nokļūst vācu gūstā. Viņš piekrīt mācībām vācu izlūku skolā un vēlāk panāk nosūtīšanu uz padomju frontes līniju.

## Lomās
* Igors Ļedogorovs — pretizlūkošanas aģents Nikolajs Kļimovs
* Viktors Čekmarjovs — izlūku skolas priekšnieks, majors Štillers
* Valentīna Jegorenkova — Taņa
* Vija Artmane — rezidentūras vadītāja frau Grēta
* Dzidra Ritenberga — sieviešu izlūkskolas priekšniece
* Pauls Butkēvičs — kursants Imants Rudzītis
* Igors Vladimirovs — Abvēra pulkvedis Kuraus
* Uldis Dumpis — *[[Schutzstaffel]]* majors Krauze
* Vladimirs Kozjels — Vetrovs
* Irina Kuberskaja — Valentīna
* Genādijs Nilovs — Vološins
* Laimons Noreika — pulkvedis Gamovs
* Gurgens Tonuncs — Ahmeds

**Epizodēs:**
* Artūrs Dimiters
* Valdemārs Zandbergs
* un citi.

## Filmēšanas grupa
* Režisori: Aloizs Brenčs
* Otrais režisors: Varis Brasla
* Scenārija autori: Osvalds Kublanovs un Andrejs Donatovs
* Operators: Henrihs Pilipsons
* Mākslinieks: Viktors Šildknehts
* Pirotehniķis: Eigino Oškalns
* Komponists: Venjamins Basners

## Ārējās saites

* Par filmu ''КиноТеатр.pу'' mājaslapā
Baltās kāpas (īsfilma)

**"Baltās kāpas"** () ir 1969. gada Latvijas PSR īsfilma. Filmas režisors un scenārija autors ir Sergejs Tarasovs. Filma uzņemta Rīgas Kinostudijā.

## Sižets
Tukšā, rudenīgā pludmalē, netālu no neliela vientuļa bufetes kioska, satiekas divi dažādi pāri: nerunīgs tēvs, kas nesteidzīgi pastaigājās ar savu mazo meitu, un ar skaļo motociklu atbraukušie, jaunie, bezrūpīgie mīlnieki.

## Lomās
* Jozs Budraitis — *meitenes tēvs*
* Ingūna Reinfelde — *meitene*
* Natālija Gvozdikova — *jauniete*
* Andrejs Jureņevs — *jaunietis*
* Egons Beseris — *bufetnieks*

## Filmēšanas grupa
* Režisors un scenārija autors: Sergejs Tarasovs
* Operators: Rihards Pīks

## Ārējās saites

* Par filmu ''Кино-Театр.pу'' mājaslapā
Zvaigznes tipa tīkls

[thumb|[Zvaigznes tipa tīkls]]
**Zvaigznes tipa tīkls** (angļu: Star network) ir datortīkla topoloģiju veids. Zvaigznes tīkla slēgumā datori ar kabeļu segmentiem (parasti vītais pāris) tiek pieslēgti centrmezglam vai tīkla komutatoram. Priekšrocība, salīdzinot ar maģistrālo slēgumu,- pārtrūkstot kabeļa segmentam, pārstāj darboties tikai viens dators. Taču izejot no ierindas centrmezglam, pārstāj darboties viss segments. Lai gan vītā pāra kabelis ir salīdzinoši lētāks par koaksiālo kabeli, taču, ja datori atrodas tālu no centrmezgla (maksimālais attālums 100 metri) kabeļa patēriņš ir liels. Zvaigznes tipa tīkls ir viens no visizplatītākajām datortīklu topoloģijām.

Zvaigžņtīkla topoloģija tiek veidota tad, ja katrs dators, izmantojot atsevišķu kabeli, izveido savienojumu ar kopējo centrālo ierīci (angļu: *Hub*), ko sauc par centrmezglu (šajā gadījumā termins “centrmezgls” tiek lietots plašā nozīmē un apzīmē jebkuru ierīci ar daudzām ieejām, kas var kalpot kā centrālais elements, piemēram, *komutators* vai *maršrutētājs*.) Centrmezgla funkcijā ietilpst datora nodotās informācijas nosūtīšana vienam vai visiem pārējiem tīkla datoriem. Centrmezgla lomā var uzstāties gan dators, gan specializētā ierīce, piemēram, *atkārtotājs*, *komutators* vai *maršrutētājs*. Zvaigžņtīkla tipa topoloģijas trūkumi ir augstāka tīkla aprīkojuma izmaksas, kas saistītas ar specializētās centrālās ierīces iegādes nepieciešamību.

Zvaigžņu topoloģijas samazina ietekmi no pārvades līnijas mazspējas uz visu pārējo tīklu, savienojot katru ierīci ar centrmezglu (angļu: Hub). Katra ierīce var sazināties ar pārējām ierīcēm tīklā caur šo centrmezglu. Kļūdas kas rodas ar vienu ierīci, šajā tīklā tiks izolētas uz tās pārvades līnijus un neietekmēs pārējās ierīces un centrmezglu.

Zvaigznes konfigurāciju tipiski izmanto ar vītā pāra kabeli un optiskajiem kabeļiem. Tomēr to var arī izmantot ar koaksiālo kabeli.
alt=Zvaigznes topoloģija|thumb|Zvaigznes topoloģija ar vairākām dažādām ierīcēm un centrmezglu

## Priekšrocības un trūkumi
### Priekšrocības

* Ja viena vai vairākas ierīces pārtrauc pārraidīt informāciju, tas neietekmēs citas ierīces šajā tīklā un to savienojumus
* Ierīces var pievienot vai izņemt neietekmējot vispārējo tīklu
* Šis tīkls strādā ļoti labi zem smagas slodzes
* Ir iespēja izveidot ļoti lielus tīklus šādā topoloģijā

### Trūkumi

* Dārgs tīkla paveids, lai uzstādītu, dēļ ierīču daudzuma, kabeļiem un to garuma, kas ir nepieciešams, lai pievienotu katru ierīci pie centrmezgla
* Centrālā ierīce (centrmezgls) ir vienots tīkla kļūmes punkts (jeb ja kaut kas notiek ar šo centrmezglu, viss tīkls tiek ietekmēts)

## Atsauces
Dimitris Diamantidis

**Dimitris Diamantidis** (, ; dzimis  Kastorijā, Grieķijā) ir bijušais profesionāls grieķu basketbolists, Grieķijas basketbola izlases dalībnieks. Pēdējo sezonu (2016) pārstāvēja Grieķijas līgas klubu Atēnu "Panathinaikos".

Karjeru uzsācis 14 gadu vecumā dzimtās pilsētas klubā, taču 1999. gadā tika aizmainīts uz Iraklis Thessaloniki. Taču kopš 2004. gada vasaras viņš pārstāv Atēnu "Panathinaikos".

"Panathinaikos" sastāvā D. Diamantidis ir izcīnījis trīs Eirolīgas čempiontitulus (2007, 2009, 2011), divas reizes ticis atzīts par *Final Four* turnīra vērtīgāko spēlētāju un 2011. gadā basketbolistu atzina par visas sezonas MVP. Tāpat viņš ir izcīnījis sešus Grieķijas līgas čempiontitulus pēc kārtas (2005—2010) un piecus Grieķijas kausus pēc kārtas (2005—2009). 

Grieķijas izlases sastāvā izcīnījis sudraba medaļu 2006. gada Pasaules čempionātā un uzvaru 2005. gada Eiropas čempionātā.

## Ārējās saites
* Eirolīgas profils
Angla

**Angla** () ir neliels ciems Igaunijā, Sāmsalas ziemeļos, Sāremā apriņķa Sāremā pagastā. Ciems ir ievērojams ar tajā esošajām četrām vējdzirnavām un tām veltītu muzeju. Attālums līdz Leisi — 5 km, līdz pagasta centram Kuresārei — 39 km.

Kopš 2009. gada notiek dzirnavu rekonstrukcija, bet 2011. gadā durvis vēra īpašs kultūras mantojuma centrs, kur var iepazīties ne vien ar vējdzirnavām, bet arī tradicionālās amatniecības mantojumu un piedalīties centrā rīkotajos pasākumos. Iedzīvotāju skaits Anglā ir ievērojami samazinājies; 1979. gadā šeit dzīvoja 40 iedzīvotāji, bet 2000. gadā — vairs tikai 27.

## Atsauces
Igors Rakočevičs

**Igors Rakočevičs** (, *Igor Rakočević*; dzimis  Belgradā, Dienvidslāvijā) ir profesionāls serbu basketbolists, spēlē saspēles vadītāja un uzbrūkošā aizsarga pozīcijās, Serbijas basketbola izlases dalībnieks. Pašlaik (2012) pārstāv Itālijas līgas klubu Sjēnas "Montepaschi".

Profesionālo karjeru uzsācis 1995. gadā. 2000. gada NBA draftā viņu Minesotas "Timberwolves" izvēlējās ar kopējo 51. kārtas numuru 2. kārtā. "Timberwolves" sastāvā viņš aizvadīja 2002.—2003. gada sezonu. Pārējo karjeras daļu aizvadījis Eiropā.

Divas reizes uzvarējis Dienvidslāvijas līgā (1998, 2001), 2001. gadā izcīnīja arī Dienvidslāvijas kausu. 2004. gadā uzvarēja Adrijas līgā Red Star Belgrade sastāvā. 2008. gadā TAU Cerámica sastāvā izcīnīja uzvaru Spānijas čempionātā.

Dienvidslāvijas izlases sastāvā uzvarējis 2002. gada Pasaules čempionātā un 2001. gada Eiropas čempionātā.

## Ārējās saites